cyanic-selkie/wikianc huggingface dataset:
Jebusilaiset
Kuuluisin jebusilainen oli Zadok Kananiitti, joka voiteli Salomon kuninkaaksi todennäköisesti argamanipurppuralla värjätyllä öljyllä. Kuningas Salomon temppeli rakennettiin jebusilaisten temppelin tilalle.
Historioitsija Rachel Eliorin mukaan jebusiitit liittoutuivat juutalaisten keskuudessa vallassa olleen Daavidin suvun kanssa ja muodostivat myöhemmin Babylonin vankeuden jälkeen essealaiset yhteisöt niin Kuolleenmeren rannoilla kuin Eufratin laaksoissakin.
Dongducheonin asema
Dongducheonin asema (, hanja 東豆川驛, ) on metroasema Dongducheonissa, Etelä-Koreassa. Se on viimeinen asema ennen linja 1:n pääteasemaa. Aseman kautta kulkee myös Gyeongwon-linja ja DMZ-juna. Yhdysvaltain maavoimien Camp Casey-sotilastukikohta sijaitsee lähistöllä.
Driver: San Francisco
Driver: San Francisco on Ubisoft Reflectionsin kehittämä ja Ubisoftin julkaisema Driver-pelisarjaan kuuluva toimintaseikkailu- ja ajopeli. Peli julkaistiin syyskuussa 2011 Microsoft Windowsille, PlayStation 3:lle, Xbox 360:lle ja Wiille sekä maaliskuussa 2012 OS X:lle.
Pelaaminen
Pelissä ohjataan John Tanner nimistä poliisia, joka joutuu työparinsa Tobias Jonesin kanssa auto-onnettomuuteen vankila-autosta karanneen Charles Jerichon ansiosta. Jones selviää onnettomuudesta mutta Tanner joutuu koomaan, ja tämän jälkeiset tapahtumat tapahtuvat Tannerin pään sisällä. Pelaaja voi halutessaan Tannerilla vaihtaa autoa lennosta, vapaa-ajatessaan. Tannerin pitää auttaa ihmisiä, suorittaa tehtäviä ja voittaa kilpailuja San Franciscossa, jonka alueet aukeavat sitä mukaa, mitä pidemmälle pelissä pääsee.
Ajoneuvot
Pelissä voi pelata yli 120:llä autolla. Pelissä on rekkoja, poliisi- ja paloautoja ja ambulanssi.
Elis Sulkanen
Elis Sulkanen (Edi Sulo, 24. syyskuuta 1887 Pyhämaa – 27. maaliskuuta 1963 Lake Worth, Florida ) oli amerikansuomalainen toimittaja ja vasemmistoaktivisti.
Kalastajan perheeseen syntynyt Sulkanen kävi kansakoulun ja muutti Yhdysvaltoihin vuonna 1906. Hän asui Kanadassa vuosina 1916–1919. Sulkanen työskenteli amerikansuomalaisten työväenlehtien Työmiehen, Sosialistin ja Toverin toimittajana sekä kommunistisen Eteenpäin-lehden päätoimittajana vuosina 1921–1925.
Sulkanen erotettiin Yhdysvaltain kommunistisesta puolueesta vuonna 1928, minkä jälkeen hän liittyi entisen ideologisen vihollisensa Raivaajan toimituskuntaan. Raivaajan toimittajana Sulkanen kävi sinnikästä taistelua amerikansuomalaisia kommunisteja vastaan. 1940-luvulla hän toimi Amerikan Suomalaisen Kansanvallan Liiton sihteerinä ja duluthilaisen Päivälehden päätoimittajana. Vuosina 1952–1962 Sulkanen työskenteli Raivaajan päätoimittajana. Hän on laatinut vuonna 1951 ilmestyneen Amerikan suomalaisen työväenliikkeen historian ja eräitä muita teoksia.
Donburi
Donburi (, suom. kulho) on japanilainen "riisikulhoruoka", joka koostuu kerroksesta riisiä, jonka päällä on kerros hauduttamalla kalasta, lihasta tai vihanneksista valmistettavaa ja usein pataruokaa muistuttavaa täytettä.
Haudutusliemi vaihtelee vuodenajan, raaka-aineiden, alueen ja mieltymysten mukaan. Tyypillinen kastike koostuu dashi-liemestä, jota on maustettu soijalla ja mirinillä. Sekoitussuhteet vaihtelevat, mutta voimakkaanmakuista dashia käytetään yleensä kolmannes tai neljännes mirinin ja soijan määrästä. Oyakodonia varten suositellaan haudutusliemen pohjaksi dashia, jota on maustettu kevyellä soijakastikkeella, tummemmalla soijakastikkeella ja sokerilla. Gyudonia varten suositellaan vettä, jota on maustettu tummalla soijakastikkeella ja mirinillä.
Perinteiset donburi-variaatiot
Perinteisiä japanilaisia donburi-ruokia ovat:
Tamagodon - munakokkeli sekoitettuna makeaan donburi-kastikkeeseen ja tarjoiltuna riisipediltä
Katsudon – leivitettyjä ja uppopaistettuja sianlihankyljyksiä (tonkatsu), sipulia ja munaa riisipedillä
Tenshindon – kiinalais-japanilainen erikoisuus, joka koostuu ravunlihamunakkaasta riisipedillä (nimi viittaa Tianjiniin Kiinassa)
Tekkadon – ohueksi leikattuja siivuja raakaa tonnikalaa riisin päällä. Maustettu tekkadonilla, joka valmistetaan voimakkaista mausteista ja/tai appelsiinikastikkeesta ja joka tavallisesti sisältää salottisipulia.
Negitorodon - toroa (rasvaista tonnikalaa) kuutioituna salottisipulin kanssa riisin päällä tarjoiltuna
Gyudon - naudanlihaa ja sipulia riisillä
Unadon – unagi no kabayaki (grillattu ankerias) riisillä
Halvat kiinalaisravintolat Japanissa tarjoavat usein chukadonia tai gomoku-chukadonia, jotka valmistetaan friteeratusta lihasta ja tarjotaan riisipedillä vihannesten kera. Vaikka nämä ruokalajit eivät kuulu virallisesti japanilaisen tai kiinalaisen keittiön ruokalajeihin, nämä hybridit kuitenkin kertovat jotakin donburin suosiosta Japanissa.
Donburi kotiruokana
Donburia voidaan valmistaa melkein mistä tahansa raaka-aineista. Edellisenä päivänä yli jääneet raaka-aineet tai syömättä jäänyt liha ja kasvikset voidaan kierrättää seuraavan päivän lounaaksi tai illalliseksi. Yksinkertainen kotitekoinen donburi-ateria voidaan valmistaa kuullottamalla sipuli kypsäksi ja lisäämällä haudutuskastiketta ja kanaa suupalan kokoisina paloina. Kanan sijaan voidaan käyttää muuta lihaa tai tofua. Mukaan voidaan lisätä salottisipulikuutioita tai sekoitettu muna. Valmiiksi hautunut ruoka kaadetaan tarjolle riisillä täytettyyn kulhoon, ja se syödään heti kuumana syömäpuikoilla.
Ristenrauna Magga
Tunnustukset
Vuonna 2007 Saamelainen parlamentaarinen neuvosto myönsi hänelle pohjoismaisen tasa-arvopalkinnon ja 2009 Sosiaali- ja terveysturvan keskusliitto sosiaaliturvan kultaisen kunniamitalin. Hän toimi vuonna 2010 yhtenä Suomen Euroopan köyhyyden ja syrjäytymisen torjunnan teemavuoden lähettiläistä. Vuonna 2012 Tasavallan presidentti Sauli Niinistö myönsi hänelle sosiaalineuvoksen arvonimen. Vuonna 2018 hän sai Tampereen yliopiston kunniatohtorin arvonimen. Hän oli ensimmäinen saamelaisnainen, joka sai tämän arvonimen. Maggan vetämä SámiSoster sai vuonna 2017 Euroopan kansalaisen palkinnon Muittohallat-projektistaan, jonka tavoitteena on tukea saamelaisten muistisairaiden kokonaisvaltaista toimintakykyä ja vireyttä.
Université Fédérale Toulouse Midi-Pyrénées
Université fédérale de Toulouse-Midi-Pyrénées (lyh. UFTMP) on teknillinen korkeakoulu Toulousen kaupungissa Midi-Pyrénéesissa Ranska. UFTMP tunnetaan ennen kaikkea luonnontieteiden ja tekniikan opetuksesta sekä tutkimuksesta, mutta yliopistossa opetetaan myös johtamista, taloustieteitä, kieliä, poliittista historiaa ja filosofiaa. Sen perusti vuonna 2007.
UFTMP:ssa on opiskellut tai opettanut 1 Nobel-palkinnon saanut.
Sniper (yhtye)
Sniper on ranskalainen rap-yhtye, joka käsittelee sanoituksissaan yhteiskunnallisia asioita. Se perustettiin alun perin 1997 ja nykyisen nimensä se otti 2001. Sanoitukset ovat roiseja, ja Ranskan silloinen sisäministeri Nicolas Sarkozy on todennut niiden olevan "väkivaltaisia, rasistisia ja herjaavia".
Norjan vuoden jääpalloilija
Vuoden pelaaja (norj. Årets spiller) on Norjan jääpalloliiton vuosittain jakama tunnustus Norjan pääsarjassa pelaavalle mies- ja naisjääpalloilijalle. Miespelaajille palkinto jaettiin ensimmäisen kerran 1997 ja naispelaajille 2007.
Almirante Lynch (PFG-07)
Almirante Lynch (viirinumero PFG-07) oli Chilen laivaston Condell-luokan fregatti. Se muistuttaa suuresti Britannian Leander-luokan aluksia.
Valmistus
Alus tilattiin Yarrow and Companyltä Scotstounista Glasgow'sta. Sen köli laskettiin 6. joulukuuta 1971 ja alus laskettiin vesille 6. joulukuuta 1972. Alus valmistui 25. toukokuuta 1974.
Palvelus
Alus myytiin maaliskuussa 2008 Ecuadorille, joka liitti sen laivastoonsa nimellä BAP Morán Valverde (FM-02).
Tino (etunimi)
Tino on miehen etunimi. Nimi on syntynyt lyhentymänä useita näin päättyvistä, varsinkin Italiassa yleisistä nimistä, joita ovat esimerkiksi Albertino, Constantino ja Valentino. Tinon nimipäivä kalenterissa on 14. helmikuuta samoin kuin Valentinin.
Digi- ja väestötietoviraston nimipalvelun mukaan nimi Tino on Suomessa vuoden 2019 loppuun mennessä annettu 2 232 henkilölle.
Mustakurkkumurri
Mustakurkkumurri (Synthliboramphus antiquus) on ruokkien heimoon kuuluva rantalintu.
Levinneisyys
Mustakurkkumurreja pesii Keltaisellamerellä, Tyynenmeren rannikolla Venäjällä ja Pohjois-Amerikan länsirannikolla. Koko maailman kannaksi on arvioitu 1–2 miljoonaa yksilöä. Lajin kannankehitys on laskeva, mutta laji on luokiteltu elinvoimaiseksi. Euroopassa laji tavattiin ensimmäisen kerran keväinä 1990–1992, jolloin laji havaittiin Britanniassa. Havainnot koskivat luultavasti samaa yksilöä. 9. marraskuuta 2021 mustakurkkumurri havaittiin ensimmäistä kertaa Suomessa Kirkkonummella ja samalla toista kertaa Euroopassa.
Elinympäristö
Mustakurkkumurrit elävät kivikkoisilla merenrannoilla. Laji pesii saarilla, joilla on usein tiheää kasvillisuutta.
Ravinto
Mustakurkkumurri käyttää ravinnokseen pääasiassa äyriäisiä.
Tepa Reinikainen
Tepa Aki Ilari Reinikainen (s. 16. maaliskuuta 1976 Kangasniemi) on suomalainen kuulantyöntäjä.
Reinikainen on 19-vuotiaiden Euroopan-mestari vuodelta 1995. Aikuisten MM-kilpailuiden finaalissa hän on ollut kahdesti parhaan sijoituksen ollessa kuudes Pariisista 2003. Ateenan olympialaisissa hän karsiutui loppukilpailusta ollen karsinnan 13. eli ensimmäinen karsiutuja. 198-senttinen ja lähes 150-kiloinen Reinikainen on Suomen olympiahistorian suurikokoisimpia urheilijoita.
Sisäratojen arvokilpailuista Reinikaisen parhaat sijoitukset ovat MM-hallien kuudes sija 2003 ja EM-hallien seitsemäs sija vuodelta 2000. Suomen-mestaruuksia Reinikaisella on kaksi ulkoa ja kaksi hallista ja SM-mitaleita hänellä on yhteensä kymmenen.
OAM Observatory
pienoiskuva|Observatorion planetario.
Tepa Reinikainen
Reinikainen lopetti uransa vuonna 2007. Hän edusti urallaan Kangasniemen Kalsketta ja häntä valmensi hänen isänsä Kauko Reinikainen. Reinikainen aloitti opiskelun Seinäjoen ammattikorkeakoulun maa- ja metsätalouden yksikössä Ähtärissä tammikuussa 2008. Hänen opinnäytetyönsä valmistui vuonna 2011, aiheena SilvaNetin mahdollisuudet metsäsuunnittelussa.
Erik Berner
Erik Sören (”Nalle”) Berner (18. helmikuuta 1922 Helsinki – 8. toukokuuta 2011 Helsinki ) oli suomalainen yritysjohtaja, Berner Oy:n pitkäaikainen toimitusjohtaja.
Yritysjohtaja
Bernerin isoisä Sören Berner oli harjoittanut tuontikauppaa Helsingissä vuodesta 1883. Hänen poikansa Rolf B. Berner aloitti liikkeen johdossa ensimmäisen maailmansodan aikana. Yritys merkittiin 1920-luvun alussa kaupparekisteriin nimellä Sören Berner &Co. Yhtiön toiminta kasvoi ripeästi, vaikka 1930-luvun lama heikensi väliaikaisesti tulosta. Vuonna 1923 oli saatu tilat pääkonttorille Eteläranta 4:stä, jossa se toimii edelleen. Yhtiöön perustettiin erikoisosastoja kuten elintarvike- ja kemikaaliosasto. Vientikauppaa varten perustettiin oma osastonsa.
OAM Observatory
Astronomical Observatory of Mallorca on observatorio Mallorcassa, Espanjassa. Observatorio avattiin toukokuussa 1991.
Observatoriossa on seitsemän pientä kupolia joissa on teleskoopit sekä planetaario. Siellä järjestettiin avoimen yliopiston opetusta tähtitieteestä. Observatoriolla oli kuitenkin velkaa suuret velat ja se myytiin 1,7 miljoonalla eurolla vuonna 2016. Se on kuitenkin jatkanut tähtitieteellistä toimintaansa myynnin jälkeen.
Erik Berner
Yritysjohtaja
Berner teki vuoden mittaisen opintomatkan Etelä-Amerikkaan. Tämän jälkeen yhtiö avasi suorat kauppayhteydet Brasiliaan, josta yhtiö aloitti kahvintuonnin.
Vuonna 1941 yhtiöstä muodostettiin osakeyhtiö, ja Erik Berneristä tuli yhtiön hallituksen jäsen vastuualueenaan rehun tuonti. Valtion asettamien tuontirajoitusten aikana Bernerin rehuosasto toi maahan Argentiinasta leseitä, gluteenirehuja ja maissia sekä Brasiliasta öljyväkirehuja. Erik Berner sai lisäksi johdettavakseen tytäryhtiö Aroma Blend Co Oy:n, joka toi Maizena-tuotteita ja teetä.
Rolf Berner luovutti 1958 toimitusjohtajan tehtävät vanhimmalle pojalleen Harry Bernerille, jolloin toiseksi vanhimmasta Erik Berneristä tehtiin varatoimitusjohtaja. Muutos ei käytännössä merkinnyt kuin johtamisen ajanmukaisempaa delegointia, koska Rolf Berner omisti edelleen enemmistön yhtiöstä ja istui sen hallituksen puheenjohtajana. Nuorin veljeksistä Arne Berner johti auto-osastoa, joka ajautui vaikeuksiin. Niiden vuoksi Berner Oy vetäytyi autoalalta, vaikka luopuminen pienensi liikevaihtoa.
Veljesten työnjakoa selkeytettiin 1971. Erik Bernerille tuli johdettavaksi agentuurikauppa, kasvinsuojelu- ja kotitarvesektorit sekä muutamaa vuotta aikaisemmin ostettu Karl Beus Oy, joka myi sairaalatarvikkeita. Rolf Bernerin kuoltua 1978 Harry Berneristä tuli hallituksen puheenjohtaja, Arne Berneristä varapuheenjohtaja ja Erik Berneristä toimitusjohtaja. Johdossa oli nyt kolmen veljeksen muodostama troikka, jolla oli komennossaan viisitoista myyntiosastoa, teknokemian tehdas ja muutama tytäryhtiö.
Berner Oy:n strategia pysyi ennallaan. Velan ja riskin ottoa vältettiin ja keskityttiin olemassa olevien toimialojen kehittämiseen. Rolf Bernerin kehittämää voitonjakomallia jatkettiin. Sen mukaan kymmenen prosenttia yhtiön nettotuloksesta jaettiin vuosittain työntekijöille. Hyvinä vuosina he saivat jopa parin kuukauden ylimääräisen palkan, huonoina aikoina se saattoi olla vain parin viikon tili.
Erik Bernerille myönnettiin kauppaneuvoksen arvo 1980. Vuonna 1988 hän siirtyi pois toimitusjohtajan tehtävistä ja luovutti yhtiön vetovastuun seuraavalle sukupolvelle.
Luottamustoimet
Berner oli Suomen Jääpalloliiton puheenjohtaja 1972–1978 ja oli keskeinen henkilö liittoa perustettaessa. Hän oli aktiivinen toimija myös tenniksen parissa ja Tennisliitossa, jonka hallituksen jäsen hän oli 1949–1964. Suomen Tykistömuseota ylläpitävän Tykkimiehet ry:n puheenjohtaja hän oli 1982–1988.
Young-Sprinters HC
Young-Sprinters HC on sveitsiläinen jääkiekkojoukkue Neuchâtelista. Seura on perustettu vuonna 1932 nimellä Hockey Club Neuchâtel Young-Sprinters. Nykyään joukkue pelaa Sveitsin toiseksi korkeimmalla sarjatasolla National League B:ssä.
Lokakuun 29. 2009 joukkueen hallitus ilmoitti taloudellisten ongelmien ajaneen seuran toiminnan loppumiseen. Samalla joukkue vetäytyi sarjatoiminnasta.
Kloonisotilas
Kloonisotilaat ovat kuvitteellisia sotilaita Tähtien sota -universumissa. Heidät luotiin meriplaneetta Kaminon asukkaiden edistyneellä kloonausteknologialla palvelemaan Galaktisen tasavallan suurarmeijan sotilaina taistelemaan Itsenäisten aurinkokuntien konfederaation taisteludroidiarmeijaa vastaan Kloonisodissa, sodan saatua nimensä sotilaiden mukaan. Armeijan pääasiallisina komentajina toimivat jediritarikunnan jäsenet ja ylipäällikkönä Tasavallan senaatin ylikansleri. He toimivat Imperiumin iskujoukkojen edeltäjinä ja heidän haarniskansa ja varusteensa muuttuivat sotien edetessä enemmän iskusotilaiden kaltaisiksi. Elokuvissa Jango Fettiä näytellyt Temuera Morrison näytteli myös kaikkia aikuisia kloonisotilaita, nuorta Boba Fettiä näytelleen Daniel Loganin näytellessä keskenkasvuisia klooneja. Animaatiosarjoissa ja videopeleissä kloonisotilaita ääninäytteli Dee Bradley Baker.
Elokuvat
Kloonien hyökkäyksessä, etsiessään tietoja palkkionmetsästäjä Jango Fettistä, joka oli yrittänyt salamurhata Naboon senaattori Padmé Amidalan, Obi-Wan Kenobi löysi meriplaneetta Kaminon ja sai selville sen asukkaiden saaneen 10 vuotta sitten kuolleelta jedimestari Sifo-Dyasilta pyynnön luoda armeija Galaktisen tasavallan käyttöön. Jedineuvosto ei ollut kuitenkaan antanut Sifo-Dyasille lupaa armeijan luomiseen ja Jango Fett, jonka DNA:sta kloonit olivat luotu, ei ollut koskaan kuullut Sifo-Dyasista, vaan saanut pyynnön toimia DNA:n luovuttajana mieheltä nimeltä Tyranus, joka myöhemmin paljastui kreivi Dookuksi. Kloonien geenit olivat manipuloitu niin, että he ikääntyvät tavallisiin ihmisiin verrattuna kaksi kertaa nopeammin, ja että he olivat uskollisia ja taitavampia taistelijoita kuin droidit. Kun jediritarikunta sai tietää uudesta taisteludroidiarmeijasta, jonka Kauppaliitto oli rakentanut Geonosiksella separatistijärjestö Itsenäisten aurinkokuntien konfederaatiolle, Tasavallan ylikansleri Palpatinelle myönnettiin hätävaltuudet ottaa armeija mahdollisimman nopeasti käyttöön.
Elokuvassa Sithin kostossa kloonisotilaat taistelevat yhä jedien rinnalla separatisteja vastaan. Mutta kansleri Palpatine, joka olikin todellisuudessa sith-lordi Darth Sidious, antoi sotilaille käskyn 66, jonka mukaan jedit oli julistettu maanpettureiksi ja teloitettava välittömästi. Samaan aikaan Anakin Skywalker, joka oli juuri kääntynyt Darth Vaderiksi, marssi jeditemppeliin ”501. legioonan” mukana surmatakseen kaikki jeditemppeliin jääneet jedit.
Televisio
Animaatiosarja Star Wars: The Clone Wars kuvaili klooneja muunakin kuin pelkkinä yksinkertaisina sotilaina. Useimmilla kloonisotilailla oli jopa omat persoonallisuutensa ja kutsumanimensä. Tunnetuimpia näistä sotilaista olivat komentajat Appo, Bly, Cody, Fox, Gree, Thire ja Wolffe, kapteenit Gregor ja Rex, ARC-sotilaat (Advanced Recon Commando) Echo, Fives ja Jesse, sekä sotilaat Kix ja Tup. Sarjan kuudennella tuotantokaudella paljastettiin enemmän yksityiskohtia siitä, kuinka ”käsky 66” vaikuttaa klooneihin. Fives saa selville, että häneen ja muihin klooneihin oli asennettu bio-orgaaniset estäjäsirut, jotka pakottaisivat heidät ottelemaan, jos he saisivat käskyn 66. Jedit pysyivät täysin tietämättöminä tästä, kun Palpatine antaa käskyn teloittaa Fives. Rex alkoi kuitenkin suhtautua siruun epäilyttävästi ja nauhoitti tästä raportin. Seitsemännen tuotantokauden lopussa, kun ”332. komppanian” komentajaksi ylennetty Rex sai käskyn 66, jediritarikunnasta eronnut ja Mandaloren piirityksessä Rexin neuvonantajana toiminut Ahsoka Tano löysi Fivesia koskevan raportin ja poisti Rexin sirun, Jessen ja muiden komppanian sotilaiden ollessa yhä käskyn vallassa kuolemiinsa asti.
Animaatiosarjassa Star Wars Rebels Rex sekä Gregor ja Wolffe, jotka olivat myös poistaneet omat estäjäsirunsa, piileskelivät aavikkoplaneetta Seelosilla. Rex liittyy Ghostin ryhmän pyynnöstä Feenisk-ryhmän kapinallissoluun ja sitä myötä itse myöhemmin perustettuun Kapinaliittoon. Gregor ja Wolffe jäävät Seelosille, mutta saapuvat myöhemmin Hera Syndullan, Rexin ja Alexsandr Kallusin pyynnöstä auttamaan Ghostin ryhmäläisiä sekä Lothalin kapinallissolua Lothalin vapauttamisessa Imperiumin otteesta. Kloonien nopeutetun ikääntymisen ja kaminolaisten oman kapinoinnin vuoksi, Imperiumin armeija oli näinä aikoina luopunut kloonisotilaiden käytöstä.
Tasavallan suurarmeija
Tasavallan suurarmeija toimi Kloonisotien aikaan Galaktisen tasavallan asevoimina Kloonisodissa. Kloonisotilaiden lisäksi armeija koostui edistynyttä teknologiaa edustavista AV7 -tykistöistä, SPHA-T -turbolasereista, UT-AT -tankeista, AT-AP-, AT-TE-, AT-RT- ja AT-OT -kävelijöistä, V-siipihävittäjistä sekä Acclamator-luokan sotilashyökkäysaluksista ja niiden korvaajiksi myöhemmin rakennetuista Venator-luokan taisteluristeilijöistä. Vaikka klooniarmeija oli alun perin jedimestari Sifo-Dyasin idea, sithit olivat vallanneet armeijan salaiseksi aseekseen jediritarikuntaa vastaan. Kun Tasavalta muutettiin Imperiumiksi, suurarmeija muutettiin Imperiumin armeijaksi, mutta monien Tasavallan suurarmeijan varustukseen kuuluvien ajoneuvojen ja aseiden pohjalta oli suunniteltu myös Imperiumin armeijaan kuuluvat ajoneuvot ja aseet.
Coruscantin vartijat
Coruscantin vartijat on kloonisotilasoasto, jonka tehtävä oli vastata Tasavallan pääplaneetta Coruscantin sisäisestä turvallisuudesta suojellen julkisia paikkoja, merkittäviä rakennuksia sekä saattaen diplomaatteja turvallisesti näiden tapaamispaikkoihin. He esiintyivät ensi kertaa Sithin kostossa, jossa he etsivät Yodaa tämän paettua Palpatinea vastaan hävityn valosapelitaistelun jälkeen. He myös auttoivat Palpatinea noutamaan haavoittuneen Darth Vaderin planeetta Mustafarilta. The Clone Wars -elokuvassa ja -animaatiosarjassa Coruscantin vartijoita johti komentaja Fox. He saivat viidennellä tuotantokaudella tehtäväkseen jahdata Ahsoka Tano, kun tämä oli lavastettu syylliseksi jeditemppeliin kohdistuneeseen pommi-iskuun, ja kuudennella tuotantokaudella tehtäväkseen teloittaa ARC-sotilas Fivesin, joka oli saanut tietää käskystä 66 ja jonka salaamiseksi Palpatine väitti Fivesin yrittäneen salamurhata hänet. Coruscantin vartijoiden haarniskoissa on punaiset merkinnät.
Komentaja Fox
Fox, alkuperäiseltä nimitykseltään CC-1010, oli Coruscantin vartijoiden johtaja. Hän ja komentaja Thire tekivät ensiesiintymisen Sithin kostossa, jossa he etsivät valosapelitaistelun Palpatinea vastaan hävinnyttä Yodaa ja seurasivat Palpatinea myös Mustafarille pelastamaan haavoittunutta Darth Vaderiä. The Clone Warsissa hän oli myös saanut Kloonisotien aikana tehtävän pelastaa senaattori Padmé Amidala hutt Ziron palatsista. Fox oli hyvin kunniallinen sotilas eikä vastustanut edes käskyjä tappaa toisia kloonisotilaita tai jedejä, jos nämä oli julistettu maanpettureiksi.
Komentaja Thire
Thire, alkuperäiseltä nimitykseltään CC-4477, oli Coruscantin vartijoiden jäsen. Hän ja komentaja Fox tekivät ensiesiintymisen Sithin kostossa, jossa he etsivät valosapelitaistelun Palpatine vastaan hävinnyttä Yodaa ja seurasivat Palpatinea myös Mustafarille pelastamaan haavoittunutta Darth Vaderiä. The Clone Warsissa hän oli myös saanut Kloonisotien aikana tehtäväkseen lähteä Yodan kanssa tapaamaan Toydarian kuningas Katuunkoa aikomuksenaan suostutella tämä liittymään Tasavaltaan.
501. legioona
501. legioona on jedikenraali Anakin Skywalkerin ja padawan-komentaja Ahsoka Tanon alaisuudessa työskentelevä legioona. Se esiintyi Sithin kostossa, jossa sen sotilaat komentaja Appon johdolla seurasivat Darth Vaderiksi kääntynyttä Anakinia hyökätäkseen jeditemppeliin ja surmatakseen kaikki sen jedit osana käskyä 66. 501. legioona on esiintynyt myös Star Wars: Battlefront -videopelisarjan peleissä sekä The Clone Wars -animaatiosarjassa. Star Wars Legends -jatkumossa, kun Tasavalta muutettiin Imperiumiksi, 501. legioona sai uuden nimen Vaderin nyrkki ja se luovutettiin kenraali Maximilian Veersin komentoon toimimaan Vaderin henkilökohtaisena pataljoonana. 501. legioonan jäsenten haarniskoissa oli siniset merkinnät. Yksikkö on nimetty 501st Legion -nimisen faniseuran mukaan.
501. legioonassa oli myös pienempiä yksiköitä:
Komentaja Appo
Appo, alkuperäiseltä nimitykseltään CC-1119, oli Sithin kostossa 501. legioonan komentaja johtaja, joka auttoi Darth Vaderiä hyökkäämään jeditemppeliin. Hän esti myös senaattori Bail Organaa astumasta temppeliin, kun tämä tuli tarkistamaan mistä oli kysymys. The Clone Warsissa hän oli ennen ylennystään kersantti, joka palveli kapteeni Rexin alaisuudessa. Kyseisessä animaatiosarjassa hänen kypäräänsä oli maalattu valkoinen nuoli, viittaukseen Appaan, hahmoon, joka esiintyi Avatar: The Last Airbenderissä, sarjassa, jonka totuettamisessa Filoni oli myös ollut aikoinaan mukana.
Kapteeni Rex
Rex, alkuperäiseltä nimitykseltään CT-7567, oli Torrent-komppanian kapteeni. Hänellä oli The Clone Warsin kloonisotilashahmoista merkittävin rooli koko sarjassa ja hän oli myös Anakinin ja Ahsokan läheinen ystävä, käyttäen joskus itsekin yhtä varomattomia ja nopeaälyisiä taktiikoita.
Neljännellä tuotantokaudella, kun hänet siirrettiin väliaikaisesti toisen jedikenraalin, Pong Krellin, komentoon, Rex ei uskaltanut kapinoida tätä vastaan, vaikka Fivesin tavoin ei pitänyt Krellin toimintatavoista. Lopulta kun 501. legioonan ja 212. hyökkäyspataljoonan sotilaat manipuloidaan taisteluun toisiaan vastaan ja Krellin kääntyminen pimeälle puolelle paljastuu, Rex lopulta pidättää Krellin ja antaa sotilas Dogmalle luvan teloittaa Krell. Kun kuudennella tuotantokaudella ARC-sotilas Fives saa selville, että klooneihin asennetut hallintasirut ovat tarkoitettu käännyttämään kloonit jedejä vastaan, hänen onnistuu varoittaa Rexiä tästä ennen kuolemaansa. Seitsemännellä tuotantokaudella Rex johti taistelua pelastamaan kadonneeksi luultu toverinsa Echo. Kauden lopulla, Sithin koston tapahtumien aikaan, Anakin ylensi Rexin 501. legioonasta irrotetun 332. komppanian komentajaksi johtamaan Mandaloren piiritystä, jediritarikunnasta erotetun Ahsokan toimiessa vain neuvonantajana. He saivat vangittua Maulin, mutta paluumatkalla Coruscantiin Darth Sidiousiksi paljastunut Palpatine antaa Rexille käskyn 66. Rex yrittää aluksi vastustaa käskyä, mutta ennen kuin siru saa hänestä täyden vallan, hän käskee Ahsokaa etsimään Fivesin kuolemaa koskevan raportin. Löydettyään raportin ja kuultuaan siruista, Ahsoka vapauttaa Maulin pitämään sotilaat kiireisinä, tyrmää Rexin ja vie hänet lääkintäkammioon sirun poistamista varten. ARC-sotilas Jesse julistaa Rexin petturiksi, mutta Maulin tuhottua taisteluristeilijän hyperajomoottorin, Ahsoka ja Rex pakenevat ja joutuvat jättämään sotilaat kuolemaan pakkolaskussa lähellä olevaan kuuhun. He kuitenkin hautaavat pakkolaskussa kuolleet sotilaat ennen kuin lavastavat omat kuolemansa ja lähtevät maanpakoon.
Rex esiintyy myös Rebelsissä, jossa hän oli nopeutetun ikääntymisensä johdosta muuttunut 15 vuodessa vanhukseksi. Hän oleskeli maanpaossa aavikkoplaneetta Seelosilla Gregorin ja Wolffen kanssa, jotka olivat myös poistaneet omat sirunsa. Bail Organan kapinallissoluun liittyneen Ahsokan pyynnöstä Ghostin jäsenet lähtevät pyytämään heitä kapinallissolu Feeniks-ryhmän jäseniksi, vaikka Kanan Jarrus suhtautuu klooneihin aluksi epäilyttävästi. Rex on ainut kolmikosta, joka suostuu, Gregorin ja Wolffen jäädessä Seelosiin. Rex osallistuu toisinaan Ghostin ryhmän mukana useisiin tehtäviin ja oli osa myös Atollonin taistelua sekä Lothalin vapauttamista Imperiumin otteesta. Jedin paluun tapahtumien aikaan Rex oli yhä Kapinaliiton jäsen ja kuulunut Han Solon johtamaan iskuryhmään Endorin taistelussa, vaikka Legends-jatkumossa tätä iskuryhmän jäsentä kutsuttiin nimellä Nik Sant.
ARC-sotilas Fives
Fives, alkuperäiseltä nimitykseltään CT-27-5555 (mutta tunnettu myös nimillä CT-5555 tai ARC-5555), oli alun perin kadetti, joka jo sarjan ensimmäisellä tuotantokaudella toverinsa Echon kanssa liitettiin sotilaaksi 501. legioonaan. Kolmannella tuotantokaudella kuvailtiin tarkemmin heidän vaiheitaan kadetteina ja he pääsivät alustavista kokeista läpi vasta jedikenraali Shaak Tin neuvomina Domino-ryhmän jäseniksi, jossa he palvelivat ennen 501. legioonan liittymistä. Kun legioona siirtyi väliaikaisesti Pong Krellin komentoon, Fives avoimesti vastusti Krellin välinpitämättömyyttä kloonien uhraamisesta taisteluissa. Vaikka Fives onnistuu tuomaan voiton Tasavallalle, käskyjen vastustamisen vuoksi Krell määrää hänet teloitettavaksi, mutta muut kloonisotilaat alkavat silloin myös vastustaa Krelliä. Kuudennella tuotantokaudella Fives saa selville, että klooneihin asennetut biohallintasirut oli tarkoitettu pakottamaan kloonit kääntymään myöhemmin jedejä vastaan. Hän poisti oman sirunsa ja yritti varoittaa muita sotilaita ja koko Tasavaltaa tästä. Mutta Palpatine lavastaa Fivesin syylliseksi salamurhayritykseen ja käskee komentaja Foxia teloittamaan Fivesin ennen kuin tämä ehtii kertoa kaikkea Rexille ja Anakinille.
Sotilas Kix
Kix, alkuperäiseltä nimitykseltään CT-6116, toimi lääkintämiehenä 501. legioonassa. Kuudennella tuotantokaudella hän puolusti Fivesia, joka oli saanut tietää hallintaisirujen todellisista ominaisuuksista. Lyhyttarinassa ”The Crimson Corsair and the Lost Treasure of Count Dooku” paljastui, että kreivi Dooku oli määrännyt Kixin vangittavaksi ja toimitettavaksi hänelle. Kix syväjäädytettiin, mutta alus, jolla häntä kuljetettiin teki Tasavallan hyökkäyksen seurauksena satunnaisen hyperajon ja teki pakkolaskun aavikkoplaneetta Ponemah Terminaliin. 50 vuotta myöhemmin joukko piraatteja, jotka etsivät ”kreivi Dookun kadonnutta aarretta” löysivät Kixin ja värväsivät hänet riveihinsä ryöstämään lukuisia separatistien hylkäämiä tukikohtia.
Klooniyksikkö 99
Klooniyksikkö 99, tunnettu epämuodollisesti myös nimellä Bad Batch (tai termin suomenkielisellä nimellä Kehno satsi), oli neljän geneettisten kokeiden seurauksena syntyneen epämuodostumia omaavan kloonisotilaan muodostama ryhmä. Siihen kuuluvat tehostetun näköaistin omaava tiedustelija ja tarkka-ampuja Crosshair, tehostetut lihakset omaava raskaasti aseistettu Wrecker, huippuälykäs turvallisuusasiantuntija Tech sekä kaikilta aisteiltaan tehostettu lähitaisteluun erikoistunut kersantti Hunter. He olivat onnistuneet jokaisessa tehtävässä, jonka olivat saaneet, vaikka he eivät olleet yhtä tottelevaisia ja pitivät itseään muita klooneja parempina. He tekivät ensiesiintymisensä The Clone Warsin seitsemännellä kaudella, auttarn Anakin Skywalkeria, Obi-Wan Kenobia ja Rexiä pelastamaan amiraali Trenchin vankina olleen ARC-sotilas Echon. Tämän jälkeen Echo päätti liittyä Klooniyksikön 99 vakiojäseneksi.
Klooniyksikköön 99 keskittyvässä animaatiosarjassa Star Wars: The Bad Batch, kun he saivat käskyn 66, heidän geneettiset muokkauksensa estivät käskyn tottelemiseen pakottavia estosiruja vaikuttamasta heihin. Crosshair oli ainut heistä, johon estäjäsiru vaikutti, ja hän jäi Imperiumin riveihin. Muut pakenivat nuoren tyttökloonin Omegan kanssa ja alkoivat tehdä palkkasoturikeikkoja jedien entiselle tiedonantajalle Ciddarin ”Cid” Scalebackille. Crosshair kieltäytyi kääntymästä Imperiumia vastaan jopa sen jälkeen, kun Imperiumin vara-amiraali Rampart määräsi Kaminon kloonsualaitokset tuhottaviksi. Mutta vasta kun kaikki kloonit määrättiin täysin korvattaviksi värvätyillä sotilailla, ja Imperiumin komentajat osoittivat välinpitämättömyyttä klooneja kohtaan, Crosshair kääntyi Imperiumia vastaan ja hänet toimitettiin tohtori Royce Hemlockin johtamaan salaiseen kloonauslaitokseen. Klooniyksikkö 99 yritti haltuunsa suurmoffi Tarkinin tukikohdasta Eriadulta tietoja Hemlockin laitoksen sijainnista, mutta Tech saa paon aikana surmansa ja Cid ilmiantaa Hunterin ja Wreckerin Hemlockille. Echo auttaa Hunterin ja Wreckerin pakoon, mutta Hemlock ja Delta-ryhmän kloonisotilaat saavat Omegan kiinni.
Delta-ryhmä
Delta-ryhmä on Legends-jatkumon videopelissä Star Wars: Republic Commando ja Karen Travissin kirjoittamissa Republic Commando -romaaneissa esiintynyt tehnyt neljän kloonisotilaan yksikkö. Virallisessa kaanonissa sen jäsenet ovat esiintyneet ainoastaan The Clone Warsin kolmannen tuotantokauden jaksossa ”Uusi uhka”. Sen jäseniä ovat kersantti RC-1138 (kutsumanimiltään Boss ja 38). Muita jäseniä ovat RC-1262 (kutsumanimeltään Scorch), RC-1207 (kutsumanimeltään Sev) ja RC-1140 (kutsumanimeltään Fixer). Delta-ryhmä teki ensiesiintymisensä kaanoniin The Clone Warsissa jaksossa "Uusi uhka", jossa toimittivat jedineuvostolle jedikenraali Halseyn ja tämän padawanin, Knoxin, ruumiit planettaa Devaronilta. The Bad Batchissä he työskentelivät Imperiumin tohtori Royce Hemlockin alaisuudessa.
Omega-ryhmä
Omega-ryhmä on Legends-jatkumoon sijoittuvissa Republic Commando -romaaneissa esiintynyt tehnyt neljän kloonisotilaan yksikkö. Jokaisella sen jäsenistä on mustat haarniskat ja he ovat edellisten yksiköittensä ainoita eloonjääneitä. Sen jäseniä ovat kersantti RC-1309 (kutsumanimeltään Niner). Muita jäseniä ovat RC-1136 (kutsumanimeltään Darman), RC-8015 (kutsumanimeltään Fi) ja RC-3222 (kutsumanimeltään Atin). Myöhemmin Fin pyynnöstä heihin liittyy myös sotilas nimeltä Corr, jonka alkuperäinen koodinimitys CT-5108/8843 muutetaan muotoon RC-5108/8843.
Kapteeni Gregor
Gregor, alkuperäiseltä nimitykseltään CC-5576-39, oli entinen kommando, joka menetti muistinsa ja päätyi kaukaiselle planeetta Abafarille, missä hän sai töitä Borkus-nimisen sulustanilaisen omistaman ravintolan tiskaajana. Viidennellä tuotantokaudella D-ryhmän jäsenet löytävät hänet ja yrittävät saada hänet palaamaan Tasavallan armeijan riveihin Borkusin estoista huolimatta. Separistien hyökätessä planeetalle, Gregor jää jälkeen päästääkseen D-ryhmän joukot pakenemaan ja hänen luullaan kuolleen räjähdyksessä.
Rebelsissä paljastui, että Gregor oli yhä elossa. Hän oli poistanut hallintasirunsa ja lähtenyt kapteeni Rexin ja komentaja Wolffen kanssa maanpakoon aavikkoplaneetta Sellosille. Hän oli nopeutetun ikääntymisensä johdosta muuttunut 15 vuodessa vanhukseksi ja kokenut toisen aivovaurion, jonka seurauksena hän käyttäytyy välillä mielenvikaisesti. Kun kapinallisiin liittyneen Ahsoka Tanon pyynnöstä Ghostin ryhmä saapuu Seelosille pyytämään heitä liittymään kapinallisiin, Gregor kieltäytyy ja jää Wolffen kanssa Seelosille. Vaikka he auttavat näitä torjumaan Imperiumin hyökkäyksen. Myöhemmin hän ja Wolffe saapuivat Hera Syndullan, Rexin ja Alexsandr Kallusin pyynnöstä auttamaan Ezra Bridgeriä Lothalin vapauttamisessa Imperiumin otteesta. Kun he yrittivät ottaa Imperiumin kupolikompleksin konehuoneen hallintaansa, sen tuhoamiseksi, yksi Imperiumin teknikoista ampuu Gregoria rintaan. Gregor kuolee, mutta ehtii ennen tätä sanoa Rexille, että oli kunnia taistella tämän rinnalla.
Komentaja Cody
Cody, alkuperäiseltä nimitykseltään CC-2224, oli 212. hyökkäyspataljoonan komentaja, joka työskenteli jedikenraali Obi-Wan Kenobin alaisuudessa. Hän teki ensiesiintymisensä Sithin kostossa, jossa hän auttoi Obi-Wania Utapaun taistelussa kenraali Grievousia vastaan. Hän oli kuitenkin ensimmäinen kloonisotilas, joka sai kansleri Palpatinelta käskyn 66 ja tottelee käskyä uskollisesti, käskien muita sotilaita ampumaan Obi-Wania. Cody esiintyi toistuvasti myös The Clone Wars -animaatiosarjassa, jossa hän oli Rexin ystävä ja hänen pataljoonansa taisteli 501. legioonan sotilaiden rinnalla, kun Obi-Wan, Anakin ja Ahsoka suorittivat yhteisiä tehtäviä.
Codyn kasvojen vasemmalla puolella on näkyvä arpi. Hänen haarniskassaan on oransseja merkintöjä ja hänen kypärässään on lippa. Hän oli luonnollinen johtaja ja strategisti, minkä vuoksi monet jedeistä ja muista klooneista kunnioittivat häntä. Cody oli erittäin tarkka protokollan noudattamisesta, mutta vaikka hän oli erittäin uskollinen Obi-Wanille ja he näkivät toisensa ystävinä ja taistelutovereina, hän ei lainkaan vastustanut käskyä 66.
Komentaja Gree
Gree, alkuperäiseltä nimitykseltään CC-1004, oli 41. eliittiarmeijakunnan komentaja jedikenraali Luminara Undulin alaisuudessa. Sithin kostossa Yoda saapui auttamaan heitä Kashyyykin taistelussa. Gree sai taistelun aikana käskyn 66, mutta Yoda, joka oli aistinut muiden jedien kuolemat Voiman kautta, ehti tappaa Green ensin. Hänet The Clone Warsin kahdella ensimmäisellä tuotantokaudella Undulin alaisuudessa. Hänen haarniskansa on koristeltu vihreillä naamiointikuvioilla.
Komentaja Wolffe
Wolffe, alkuperäiseltä nimitykseltään CC-3636, oli alun perin 104. pataljoonan komentaja jedikenraali Plo Koonin alaisuudessa. The Clone Warsin ensimmäisellä tuotantokaudella hän palveli Plon lippualuksen, Triumphantin, kannella, kunnes kenraali Grievous tuhosi sen, Wolffen yksi kolmesta eloonjääneestä kloonista. Myöhemmin hänelle asennettiin kyberneettinen silmäimplantti ja hän sai komentoonsa taisteluyksikön nimeltä Wolfpack.
Rebelsissä paljastui, että Wolffe oli poistanut hallintasirunsa ja lähtenyt kapteeni Rexin ja kapteeni Gregorin kanssa maanpakoon aavikkoplaneetta Seelosille. Hän oli nopeutetun ikääntymisensä johdosta muuttunut 15 vuodessa vanhukseksi. Kun kapinallisiin liittyneen Ahsoka Tanon pyynnöstä Ghostin ryhmä saapuu Seelosille pyytämään heitä liittymään kapinallisiin, Wolffe kieltäytyy ja jää Gregorin kanssa Seelosille. Imperiumin pelossa hän ilmiantaa aluksi Ghostin olinpaikan, mutta auttaakin näitä myöhemmin torjumaan Imperiumin hyökkäyksen. Myöhemmin hän ja Gregor saapuivat Hera Syndullan, Rexin ja Alexsandr Kallusin pyynnöstä auttamaan Ezra Bridgeriä Lothalin vapauttamisessa Imperiumin otteesta. Hän jäi Cikatro Vizagon ja Mart Mattinin kanssa vartioimaan kapinallisten leiriä, mutta noghri-salamurhaaja Rukhin varoitettua suuramiraali Thrawnia kapinallisten aikeista, Wolff ja Vizago auttavat Martia lähettämään nollataajuudella signaalin purrgileille, jotka tuhoavat Thrawnin laivaston ja lähettävät Thrawnin lippualus Chimaeran hyperavaruuden kautta tuntemattomaan paikkaan, antaen muille kapinallisille mahdollisuuden tuhota Imperiumin kupolikompleksi.
Wolffella on harmaa haarniska, johon on maalattu susimaisia piirteitä. Hän on myös yksi kloonisotilaiden taitavimmista strategisteista, mutta hyvin kärsimätön, jos joutuu jäämään taisteluiden ulkopuolelle.
SB Naantali
SB Naantali (Salibandy Naantali ry) on naantalilainen salibandyn erikoisseura, joka syntyi vuonna 2004, kun Naantalin Salibandyseura (NaSSe) ja VG-62 Salibandy yhdistyivät.
Seuralla on suuri ja koko ajan kasvava nuorisotyö. Vuonna 2013 SB Naantali oli lisenssimäärällä (359 kpl) mitattuna Suomen 28. suurin salibandyseura.
Miesten edustusjoukkue pelaa kaudella 2015–2016 maan kolmanneksi korkeinta sarjatasoa II-divisioonaa. Naisten edustus pelasi I-divisioonaa kaudesta 2009–2010 lähtien, mutta tällä hetkellä naisten joukkue ei ole toiminnassa. Naisten joukkue sijoittui kauden 2009–2010 Suomen Cupissa neljänneksi. Kaudella 2015-2016 seurassa on aikuisjoukkueina lisäksi 5-divisioonaa pelaava M2 ja 4-divisioonaa pelaava M3. Seuran juniorijoukkueet ovat menestyneet sekä kansallisissa että kansainvälisissä sarjoissa ja turnauksissa. Kaudella 2015-2016 seuralla on juniorijoukkueet pojissa B-junioreissa ja siitä nuoremmissa sekä tytöissä C- ja D-junioreissa.
Seura on tehnyt aiemmin yhteistyötä FBC Turun kanssa, jonka kanssa sillä on yhteiset joukkueet A- ja B-poikien ikäluokissa. Joukkueet käyttivät sarjoissa nimeä SBC.
Jättiläismetsäkarju
Jättiläismetsäkarju eli jättiläismetsäsika eli jättisika (Hylochoerus meinertzhageni) on keskisen ja läntisen Afrikan metsissä elävä elinvoimainen sorkkaeläinlaji. Se on sukunsa Hylochoerus ainoa laji. Jättiläismetsäkarjut ovat suurimpia luonnonvaraisia sikoja. Ne voivat kasvaa jopa 210 senttimetriä pitkiksi ja painaa 275 kilogrammaa. Niiden ruumis on tanakka ja pää leveä, mutta jalat ovat lyhyet. Nahkaa peittävät pitkät ja karkeat karvat, jotka nousevat pystyyn eläimen kiihtyessä.
Jättiläismetsäkarju kuvailtiin tieteellisesti vasta vuonna 1904, eikä näiden arkojen eläinten elintapoja tunneta vieläkään hyvin. Ne liikkuvat laumoissa ja käyttävät ravinnokseen ruohoja, lehtiä ja hedelmiä. Ne voivat lisääntyä mihin aikaan tahansa vuodesta, ja emakko synnyttää yleensä 2–6 poikasta. Trooppisen Afrikan metsäkansojen kulttuureissa on paljon lajiin liittyviä uskomuksia. Suomen Lajitietokeskus suosittelee käytettäväksi nimeä jättisika.
Koko ja ulkonäkö
Jättiläismetsäkarju on luonnonvaraisista sioista suurin, mutta jotkin kesysikarodut voivat kasvaa sitä suuremmiksi. Lajin ruumiin pituus on 130–210 senttimetriä, hännän pituus on 25–45 senttimetriä ja säkäkorkeus 75–110 senttimetriä. Painoa täysikasvuisella yksilöllä on 100–275 kilogrammaa. Karjut ovat emakoita huomattavasti suurempia. Ruumis on tanakka, pitkähkö ja pyöreä, ja sitä tukevat jalat ovat varsin lyhyet. Takaruumis on säkää korkeampi. Pää on leveä ja tukeva, kärsä vahva. Kuono on poikkeuksellisen leveä ja päättyy suureen kärsälevyyn, jota peittää lyhyt, musta karva. thumb|left|Täysikasvuisen karjun kallo. Jättiläismetsäkarjun kallon pituus on 48 senttiä, ja siinä on hampaita yhteensä 34 kappaletta. Näyttävät, kärjistä ylöspäin kääntyneet yläkulmahampaat voivat kasvaa jopa 35 senttimetrin pituisiksi. Ne ovat pidemmät kuin alakulmahampaat. Kulmahampaat hankaavat toisiaan vasten jatkuvasti, mikä teroittaa alakulmahampaat veitsenteräviksi. Silmien edessä on paljas ihokaistale, ja naama on muutoinkin lähes karvaton. Silmien alla sijaitsevat suuret pitkulaiset nahkapahkurat, jotka kasvavat etenkin uroksilla suuriksi. Jättiläismetsäkarjun lehdenmuotoiset korvat ovat pienet ja teräväkärkiset.
Savenväristä nahkaa peittävät pitkät ja erittäin karkeat tummanruskeat tai mustat karvat. Karvoitus voi ohentua huomattavasti iän myötä, mutta otsaa ja niskaa peittävä harja pysyy tuuheana. Niskan harja nousee pystyyn eläimen kiihtyessä. Harjan karvojen pituus voi olla jopa 18 senttimetriä. Muista sikalajeista poiketen jättiläismetsäkarjulla on kummankin silmän etupuolella rako, johon naamarauhaset avautuvat. Toinen erikoinen piirre on kallon yläosassa sijaitseva painauma. Emakoilla on neljä nisää.
Levinneisyys ja elinympäristö
Jättiläismetsäkarjua tavataan Afrikassa hajanaisina populaatioina häiriöttömillä alankometsäalueilla Länsi-Afrikassa, Kongojoen itä- ja pohjoispuolella, sekä Itä-Afrikan hautavajoaman läntisellä alueella, Kenian ja Etiopian vuoristoalueilla. Länsi-Afrikassa sitä elää Guineassa, Liberiassa, Etelä-Nigeriassa, Norsunluurannikolla ja Ghanassa; Keski-Afrikassa se elää Länsi- ja Kaakkois-Kamerunissa, Keski-Afrikan tasavallassa, Kongon demokraattisessa tasavallassa, Kongon tasavallan pohjoisosissa, Pohjois-Gabonissa, Lounais-Etiopiassa, Etelä-Sudanissa ja Ugandassa. Lisäksi Sierra Leonesta, Guinea-Bissausta ja Togosta on vahvistamattomia havaintoja. Ruandan jättiläismetsäkarjuista ei ole tehty havaintoja 1980-luvun jälkeen, mutta lajin yksilöitä saattaa vielä elää Nyungwen metsässä. Päiväntasaajan Guineasta lajin uskotaan hävinneen. Aiemmin jättiläismetsäkarjun uskottiin elävän myös Ngorongoron metsissä Tansaniassa, mutta lajin esiintymisestä Ngorongorossa tai muualla Tansaniassa ei ole varmoja todisteita. Alueella käyneet tutkijaryhmät tai viranomaiset eivät ole havainneet jättiläismetsäkarjuja, vaikka seudun alkuperäisväestö ja maasait väittävätkin nähneensä niitä. Laji on ilmeisesti sekoitettu alueella tavattaviin pensassikoihin (Potamochoerus larvatus).
Laji on harvalukuinen suurimmassa osassa levinneisyysaluettaan. Paikallisesti sitä saattaa kuitenkin esiintyä runsaasti tiheästi asuvina kantoina. Hyvässä elinympäristössä kannan tiheys voi olla 7–30 yksilöä neliökilometriä kohden. Jättiläismetsäkarjun länsiafrikkalainen alalaji H. m. ivoriensis on vaarantunut, mutta jättiläismetsäkarju ei ole lajina uhanalainen, vaan Kansainvälinen luonnonsuojeluliitto (IUCN) luokittelee sen toistaiseksi elinvoimaiseksi. Sen kanta on kuitenkin vähentymässä. Suurin uhka lajille ovat metsien hakkuut, mutta vähäisempänä uhkana on myös metsästys. Lajia tavataan useassa kansallispuistossa ja muilla suojelualueilla.
Jättiläismetsäkarjun elinympäristöä ovat monenlaiset metsätyypit. Sitä tavataan subalpiinisilta alueilta ja bambulehdoista, alankosademetsiin, suometsiin, galleriametsiin, metsäsavanneihin, entisten viljelyalueiden tiheikköihin ja vuoristometsiin aina 3 800 metriin asti. Laji näyttää ainakin osassa levinneisyysaluettaan suosivan alueita, joilla on pysyviä vesilähteitä, tiheä pohjakerros ja monimuotoinen kasvillisuus. Eläimet uskaltautuvat kuitenkin metsäaukoille ja ruohostomaille ruokailemaan.
Käytös
thumb|230px|Jättiläismetsäkarjulauma. Jättiläismetsäkarjut liikkuvat 4–20 yksilön laumoina, jotka koostuvat 1–9 emakosta, 1–4 karjusta ja niiden porsaista. Urokset johtavat laumaa. Keskenkasvuiset urokset elävät poikamiesryhminä. Aikuiset urokset voivat olla myös yksineläjiä. Lauman kaikki naaraat ovat toistensa lähisukulaisia ja pysyttelevät synnyinlaumassaan koko ikänsä. Urokset sen sijaan jättävät synnyinlaumansa vapaaehtoisesti tultuaan nuoruusikään. Urokset tulevat täysikasvuisiksi vasta yli viisivuotiaina, jolloin ne pystyvät jo haastamaan laumojen alfauroksia ja valtaamaan itselleen oman lauman. Johtajauroksen vaihtumisen jälkeen porsaiden kuolleisuus kasvaa rajusti, koska uusi karju tappaa edeltäjänsä jälkeläisiä. Tämän seurauksena jopa kaikki poikaset voivat menehtyä. Karju voi pitää laumaa hallussaan jopa seitsemän vuotta.
Lauman reviiri käsittää noin 10 neliökilometriä ja voi pitkälti olla päällekkäinen muiden laumojen reviirien kanssa. Jättiläismetsäkarjujen lauma pyrkii pysymään yhdessä. Muut yksilöt jäävät odottamaan, jos vanhat tai lamaantuneet karjut jäävät muusta laumasta jälkeen. Lauma myös vastaa niiden kutsuihin ja etsii eksyneet lauman jäsenet. Silloinkin kun laumat kohtaavat yhteisellä alueella, ne yleensä välttävät kontakteja toisiinsa ja perääntyvät ilman yhteenottoa. Kuivalla kaudella tappelut eivät kuitenkaan ole harvinaisia. Yleensä yksilöt vain jahtaavat toisiaan ja juoksevat, ilman fyysistä kontaktia, ja lopulta ne vetäytyvät alkuperäisiin asemiinsa. Naaraat ajavat aina laumastaan eksyneet vieraat naaraat pois reviiriltään. Niiden ei tiedetä koskaan hyväksyneen vierasta naarasta laumaansa. Laumalla on metsien tiheässä aluskasvillisuudessa omat polkunsa ja makuusijansa. Jättiläismetsäkarjut asuvat harvoin onkaloissa ja vielä harvemmin tekevät sellaisia itse. Ne käyvät usein vetisillä paikoilla rypemässä ja käyttävät siihen jopa noin tunnin päivässä.
Jättiläismetsäkarjut ovat luonnostaan aktiivisimmillaan varhaisaamulla ja myöhään illalla, mutta ne ovat yöaktiivisia seuduilla, joilla niitä metsästetään. Auringonnousun aikaan lajin yksilöt lähtevät yöllisiltä makuupaikoiltaan ja suuntaavat savanneille kuluttamiaan polkuja pitkin. Keskipäiväksi jättiläismetsäkarjut vetäytyvät takaisin metsään, jossa ne pysyvät noin kaksi tuntia, kunnes aloittavat saman syklin uudestaan. Noin kello viideltä illalla ne palaavat taidokkaasti tehtyihin nukkumapaikkoihinsa, joiden pinta-ala on 2–60 neliömetriä. Pesäpaikat voivat olla pitkäänkin käytössä, ja niitä voi ympäröidä jopa 1,1 metrin korkuinen lantakasa. Jättiläismetsäkarjut kulkevat keskimäärin 8–12 kilometriä vuorokaudessa, ja siitä pääosan tarkkarajaisia polkujaan pitkin.
Jättiläismetsäkarjun merkittävimpiä luontaisia vihollisia ovat leopardi ja täplähyeena. Karjut vastaavat lauman puolustamisesta ja saattavat hyökätä uhkaajan kimppuun. Ne ovat kiihtyneinä erittäin raivokkaita, ja niiden on nähty karkottavan jopa yksittäisen täplähyeenan kafferipuhvelin raadolta. Niiden tiedetään hyökänneen myös ihmisten kimppuun laumaansa puolustaessaan. Myös koirien ahdistelema tai haavoittunut karju on vaarallinen. thumb|230px|Leopardi on täplähyeenan ohella jättiläismetsäkarjun tärkein saalistaja heti ihmisen jälkeen. Se verottaa etenkin porsaita. Karjujen väliset yhteenotot ovat rajuja ja voivat kestää jopa puolitoista tuntia. Kamppaillessaan karjut syöksyvät toisiaan kohti 20–30 metrin päästä toisistaan ja iskevät otsansa kovaäänisesti yhteen. Ottelun voittanut karju virtsaa, tahkoaa hampaitaan ja puree häntä pystyssä pakenevaa häviäjää. Vaikka karjun kallo on vahva, ei ole epätavallista, että se kuolee yhteenoton aiheuttamiin kallonmurtumiin ja halkeamiin. Karjut voivat taistella toisiaan vastaan myös työntämällä kuonollaan toisiaan, jolloin ne testaavat painoaan. Jättiläismetsäkarju on varsin äänekäs laji. Sen laajaan äänivalikoimaan kuuluu röhkimistä, vinkunaa, vihellyksiä ja murinaa sekä haukahduksia, joita se käyttää sekä pitkien että lyhyiden välimatkojen viestintään. Naaraan kiima-aikana päästämä karhea mylvintä voi kuulua hyvinkin kauas. Jättiläismetsäkarjun näköaisti on keskinkertainen, hajuaisti hyvä ja kuuloaisti erittäin hyvä.